laion/Wikipedia-Exotic huggingface dataset:
מרטינס

מרטינס (מרטינְס ומרטינֶס) הוא שם משפחה ממקור ספרדי. לעיתים נהגה כ"מרטינֶז" בהשפעת השפה האנגלית. האם התכוונתם ל... שם משפחה "מרטינס" אובפמי מרטינס – כדורגלן ניגרי המשחק בעמדת החלוץ בנבחרת ניגריה ובקבוצת סיאטל סאונדרס איניגו מרטינס – כדורגלן ספרדי איסבל פרון (מריה אסטלה מרטינס דה פרון) - רעייתו השלישית של נשיא ארגנטינה חואן פרון, ונשיאת ארגנטינה אמיליאנו מרטינס – כדורגלן ארגנטינאי אלפונסו מרטינס דה טולדו – סופר ספרדי אפונסו אלווס מרטינס ג'וניור - כדורגלן ברזילאי בניטו מרטינס (אנ') – שחקן אמריקאי ברונו מרטינס אינדי – כדורגלן פורטוגלי-הולנדי גיירמו מרטינס – אתלט קובני גיירמו מרטינס (סופר) – סופר ארגנטינאי ג'קסון מרטינס – כדורגלן קולומביאני דניאל מרטינס – רוכב אופנים קולומביאני דייגו מרטינס – כדורגלן ארגנטינאי חאבי מרטינס – כדורגלן ספרדי המשחק בעמדת הקשר בקבוצת באיירן מינכן חואן מרטינס דה רוסאס – פוליטיקאי ומנהלן, מראשוני המאבק למען עצמאות צ'ילה לאסרו מרטינס – אתלט קובני לואיס מרטינס דה סוסה דנטאס – דיפלומט ברזילאי, שבתקופת שירותו בצרפת במהלך מלחמת העולם השנייה הציל חיי יהודים רבים לאוטרו מרטינס – כדורגלן ארגנטינאי מריאנה מרטינס – זמרת, פסנתרנית ומלחינה אוסטרית בתקופה הקלאסית מריאנו מרטינס – שחקן טלוויזיה וקולנוע ארגנטינאי מריה חוסה מרטינס סאנצ'ס – שחקנית טניס מקצועית מספרד, שדורגה בשיאה במקום 19 בעולם סוזאנה מרטינס – פוליטיקאית אמריקאית, מושלת מדינת ניו מקסיקו פאבלו מרטינס – שחקן טלוויזיה ארגנטינאי פדרו מרטינס – מאמן כדורסל ספרדי פטריס מרטינס (אנ') – שחקנית וסופרת ילדים ונוער אמריקאית קונצ'יטה מרטינס – שחקנית טניס מקצועית מספרד רוברטו מרטינס – כדורגלן עבר ספרדי רפאל אלקורטה מרטינס - כדורגלן עבר ספרדי תומאס אלוי מרטינס – סופר ועיתונאי ארגנטינאי, שספריו תורגמו ל-36 שפות שם משפחה "מרטינז" איריס מרטינז – שחקנית ותסריטאית ישראלית אליזבת מרטינז – פעילה פמיניסטית אמריקאית ג'רי מרטינז – קצין בחיל האוויר של ארצות הברית מלאני מרטינז – זמרת, שחקנית, במאית ופזמונאית אמריקאית נטלי מרטינז – שחקנית ודוגמנית אמריקאית שונות ד"ר מרטינס – מותג הנעלה והלבשה בריטי מרטינס (קוקטייל) – קוקטייל אלכוהולי קלאסי
לוברסקי

לוברסקי הוא שם משפחה. האם התכוונתם ל... ענת לוברסקי – עורכת סרטים ישראלית רוסלאן לוברסקי – כדורגלן אוקראיני רחל כהן-כגן (לוברסקי) - שימשה כחברת הכנסת, וכיו"ר ויצו ישראל, אחת משתי הנשים החתומות על מגילת העצמאות
פאוזי גולאם

פאוזי גולאם (בערבית: فوزي غلام; בצרפתית: Faouzi Ghoulam; נולד ב-1 בפברואר 1991) הוא כדורגלן צרפתי-אלג'יראי המשחק בעמדת המגן השמאלי בהטאייספור ובנבחרת אלג'יריה. גולאם התחיל את הקריירה שלו במחלקת הנוער של סנט אטיין. ב-22 בספטמבר 2010 גולאם ערך את הופעת הבכורה שלו בקבוצה הבוגרת במסגרת גביע הליגה הצרפתי נגד ניס. הוא ערך את הופעת הבכורה שלו בליגה נגד ולנסיין וסיים את העונה עם 11 משחקים. בינואר 2014 חתם בנאפולי האיטלקית. ב-31 בינואר 2023 חזר לצרפת וחתם באנז'ה. ב-28 באוגוסט 2023 חתם בהטאייספור מליגת העל הטורקית. לאחר ששיחק בנבחרת הצעירה של צרפת החליט גולאם לייצג את נבחרת אלג'יריה. גולאם זומן לראשונה לסגל הנבחרת לקראת גביע אפריקה לאומות 2013. ב-26 במרץ 2013, גולאם ערך את הופעת הבכורה שלו בנבחרת בניצחון 1–3 נגד בנין במסגרת מוקדמות מונדיאל 2014. סנט אטיין גביע הליגה הצרפתית: 2012/2013 נאפולי קופה איטליה: 2013/2014 הסופר קאפ האיטלקי: 2014 מדיה וקבצים בנושא פאוזי גולאם בוויקישיתוף פאוזי גולאם, ברשת החברתית פייסבוק פאוזי גולאם, ברשת החברתית אקס (טוויטר) פאוזי גולאם, ברשת החברתית אינסטגרם פאוזי גולאם, באתר Transfermarkt פאוזי גולאם, באתר Soccerway פאוזי גולאם, באתר WorldFootball.net פאוזי גולאם, באתר National Football Teams פאוזי גולאם, באתר FootballDatabase.eu ערך זה הוא קצרמר בנושא כדורגלנים צרפתים. אתם מוזמנים לתרום לוויקיפדיה ולהרחיב אותו.
מאטיה דסטרו

מאטיה דסטרו (באיטלקית: Mattia Destro; נולד ב-20 במרץ 1991) הוא כדורגלן איטלקי המשחק בעמדת החלוץ. דסטרו התחיל את הקריירה שלו במחלקת הנוער של אסקולי. בשנת 2005 הצטרף למחלקת הנוער של אינטר מילאנו. ב-20 ביולי 2010 עבר לגנואה במסגרת עסקת העברתו של אנדראה ראנוקיה שעשה את הדרך ההפוכה. ב-12 בספטמבר 2010 ערך את הופעת הבכורה שלו בסרייה א' בהפסד 1–3 נגד קייבו ורונה. בשנת 2011, דסטרו הושאל לסיינה תמורת 1.5 מיליון אירו עם אופציה לרכישת כרטיס השחקן שלו. דסטרו הפך למלך השערים של המועדון עם 12 שערים. ב-30 ביולי 2012 חתם ברומא תמורת 16 מיליון אירו. ב-2 בספטמבר 2012 ערך את הופעת הבכורה שלו בניצחון 1–3 נגד אינטר מילאנו. ב-4 בנובמבר 2012 הבקיע את שער הבכורה שלו במועדון בניצחון 1–4 נגד פלרמו, אך לאחר שהוריד את החולצה תוך כדי חגיגת השער קיבל צהוב שני והורחק. דסטרו הבקיע 5 שערים בגביע והפך למלך השערים של המפעל בעונתו הראשונה במועדון. בינואר 2015 הושאל למילאן עד לסיום העונה. ב-20 באוגוסט 2015 חתם בבולוניה לחמש שנים עבור 6.5 מיליון אירו. בינואר 2020 הושאל לגנואה עד לסיום העונה. דסטרו היה חלק מכל הנבחרות הצעירות של איטליה, והשתתף עם הנבחרת הצעירה באליפות אירופה בכדורגל עד גיל 21 - 2013 שהייתה האליפות האחרונה שלו בנבחרות הצעירות. דסטרו נכלל בסגל המורחב של הנבחרת הבוגרת לקראת יורו 2012 אך בסופו של דבר לא נכלל בסגל הסופי של הנבחרת לאליפות. ב-15 באוגוסט 2012, הוא ערך את הופעת הבכורה שלו בנבחרת הבוגרת בהפסד 1–2 נגד אנגליה. ב-11 בספטמבר 2012 הבקיע את שער הבכורה שלו בנבחרת בניצחון 0–2 נגד מלטה. הוא נכלל גם בסגל הרחב של הנבחרת לקראת מונדיאל 2014 אך בסופו של דבר לא נכלל בסגל הסופי. מדיה וקבצים בנושא מאטיה דסטרו בוויקישיתוף מאטיה דסטרו, ברשת החברתית אקס (טוויטר) מאטיה דסטרו, באתר Transfermarkt מאטיה דסטרו, באתר Soccerway מאטיה דסטרו, באתר BDFutbol מאטיה דסטרו, באתר WorldFootball.net מאטיה דסטרו, באתר National Football Teams מאטיה דסטרו, באתר FootballDatabase.eu מאטיה דסטרו, באתר ESPN
תומאס ליגוטי

תומאס ליגוטי (אנגלית: Thomas Ligotti) הוא סופר והוגה דעות אמריקאי, הנחשב לדמות "קאלט" בתרבות סיפרות האימה. כתביו, אמנם ייחודים בסגנונם, נחשבים לאבני דרך בכמה מהז'אנרים הספרותיים - בעיקר אלו שעוסקים סביב סיפורי אימה. כמו כן, סיפוריו נוטים לעסוק בפילוסופיה פסימיסטית ובגווניה היותר קיצוניים בדמות האנטי-נטליזם. מעט מאוד ידוע אודות חייו של תומאס ליגוטי. הוא ידוע כדמות מתבודדת, ונמנע מקשר עם העיתונאות. תומאס ליגוטי החל בפרסום סיפורים קצרים בתחילת שנות השמונים בכמה מגזינים קטנים. השקפת עולמו של ליגוטי תוארה כניהיליסטית ביסודה (למרות שהוא חשש מתדמית זו, באמרו: "ניהיליסט הוא כינוי שבו אנשים משתמשים כדי לתאר אותך. אף אדם אינטליגנטי לא יגדיר את עצמו כניהיליסט"). ליגוטי גם הודה שהוא סבל מחרדה כרונית במשך רוב חייו, מה שהיווה את אחד מהנושאים החוזרים בכתיבתו. ניק פיצולאטו (אנ'), יוצר "בלש אמיתי" ציין את The Conspiracy Against the Human Race (הקונספירציה כנגד המין האנושי) של ליגוטי כהשפעה ישירה עבורו, לצד Better Never to Have Been של דייוויד בנאטר, Nihil Unbound של ריי בראסייה, Confessions of an Antinatalist של ג'ים קרופורד ו- The Dust of This Planet של יוג'ין ת'קר (אנ'). * Songs of a Dead Dreamer (1985, rev. & exp. 1989) Grimscribe: His Lives and Works (1991) Noctuary (1994) The Agonizing Resurrection of Victor Frankenstein and Other Gothic Tales (1994) The Nightmare Factory (1996). Essentially an omnibus of selections from Ligotti's first three collections, with a concluding section containing new stories. All of the stories in the concluding section were later printed in Teatro Grottesco. In a Foreign Town, in a Foreign Land (1997, accompanying CD by Current 93) I Have a Special Plan for This World (2000, accompanying CD by Current 93) This Degenerate Little Town (2001, accompanying CD by Current 93) The Unholy City (2002, accompanying CD by Current 93) My Work Is Not Yet Done: Three Tales of Corporate Horror (2002) Crampton: A Screenplay (2003, with Brandon Trenz) (Unproduced screenplay written in 1998 for an episode of The X-Files) Sideshow, and Other Stories (2003) Death Poems (2004) The Shadow at the Bottom of the World (2005) Teatro Grottesco (2006, reprinted in 2008) The Conspiracy Against the Human Race (2010) The Spectral Link (2014) Born to Fear: Interviews with Thomas Ligotti (2014), edited by Matt Cardin Songs of a Dead Dreamer & Grimscribe (2015) The Small People (2021). A chapbook reprint of a single story previously collected in The Spectral Link. Paradoxes From Hell (2021). A chapbook reprint of a previously uncollected story and two poems. Pictures of Apocalypse (2023). A collection of 20 new poems. תומאס ליגוטי, במסד הנתונים הקולנועיים IMDb (באנגלית) תומאס ליגוטי, באתר MusicBrainz (באנגלית) תומאס ליגוטי, באתר Discogs (באנגלית) Calia, Michael (2014-02-02). "Writer Nic Pizzolatto on Thomas Ligotti and the Weird Secrets of 'True Detective'". WSJ (באנגלית אמריקאית). נבדק ב-2020-04-15.
בעלי אף יבש

בעלי אף יבש (שם מדעי: Haplorhini, מיוונית: 'אף פשוט') היא תת-סדרה בסדרת הפרימטים המכילה את הקופיפים והאנתרופואידים. האנתרופואידים כוללים את הקופים צרי-האף, ביניהם ההומינואידים, שאליהם שייך האדם. תת-סדרה זו נבדלת בכמה מאפיינים מבעלי אף לח. המינים בקבוצה זו איבדו את האנזים שמאפשר לייצר ויטמין C. האף היבש, אינו מחובר לשפה העליונה ולכן מאפשר מגוון רחב של הבעות פנים, היחס בין המוח לגוף גדול הרבה יותר מאשר אצל בעלי אף לח והחוש העיקרי בו הם משתמשים הוא ראייה. אינפרא-סדרה קופיפים (Tarsiiformes) על-משפחה Omomyoidea משפחה אומומידיים (Omomyidae) משפחה Archicebidae - נכחדה משפחה טרסיוסיים (Tarsiidae) אינפרא-סדרה אנתרופואידים (Anthropoidea) משפחה Eosimiidae משפחה Amphipithecidae משפחה Oligopithecidae קבוצה Parapithecoidea - נכחדה משפחה Parapithecidae קבוצה Proteopithecoidea - נכחדה משפחה Proteopithecidae קבוצה קופים צרי אף (Catarrhini) על-משפחה Cercopithecoidea משפחה קופים בעלי זנב (Cercopithecidae) על-משפחה הומינואידים (Hominoidea) משפחה גיבונים (Hylobatidae) משפחה הומינידיים (Hominidae) קבוצה קופים רחבי אף (Platyrrhini) משפחה צבוסיים (Cebidae) משפחה מרמוסטיים (Callitrichidae) משפחה סאקיים (Pitheciidae) משפחה קופי עכביש (Atelidae) לעיתים גם תת-משפחת קופי הלילה (aotinae) נחשבת למשפחה עצמאית (Aotidae). טרסיוס קפוצ'ין מקוק מזוקן גורילה מערבית מדיה וקבצים בנושא בעלי אף יבש בוויקישיתוף בעלי אף יבש, באתר ITIS (באנגלית) בעלי אף יבש, באתר NCBI (באנגלית) בעלי אף יבש, באתר Animal Diversity Web (באנגלית) בעלי אף יבש, באתר האנציקלופדיה של החיים (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מוחמד סידר

מחמד איוב מחמד צדר (סידר) (1977 – אוגוסט 2003) היה ראש הג'יהאד האסלאמי בחברון. החל פעילותו ב-1999 כראש "אלג'מאעה אלאסלאמיה", אגודת הסטודנטים של הג'יהאד האסלאמי בפוליטכניקום בחברון. בסוף אותה שנה נעצר בשל מעורבותו בפעילות צבאית. לאחר שחרורו מהכלא ביוני 2000 הניח סידר את תשתית הג'יהאד האסלאמי באזור חברון, התארגנות שהייתה אחראית לשורה של פיגועים קטלניים בהם נהרגו ונפצעו חיילי צה"ל, אזרחים ישראלים ומשקיפי או"ם. הפיגוע הבולט ביותר בתקופתו הוא הפיגוע בציר המתפללים שאירע ב-15 בנובמבר 2002. באותו מקרה פתחה חוליה בת שלושה מפגעים בירי לעבר כוחות הביטחון ב"ציר המתפללים" בחברון, שכתוצאה ממנו נהרגו 12 אנשים, בהם מח"ט יהודה אל"ם דרור וינברג, ונפצעו 14. באוגוסט 2003 נהרג סידר בדורא בידי כוח של חטיבת הנח"ל ודחפור D9 משוריין שהרס את ביתו, אשר הכיל מעבדת נפץ. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'וי

האם התכוונתם ל... אישים: דן צ'וי – יוצא צבא ופעיל להט"ב אמריקאי צ'וי יונג-רים – פוליטיקאי צפון קוריאני צ'וי הונג הי – גנרל בצבא קוריאה הדרומית ואמן לחימה אחר: ריאן צ'וי – אטום, דמות גיבור בקומיקס באק צ'וי – כרוב סיני צ'ואי – דמות במלחמת הכוכבים שואי – עיר בברזיל צ'ו
דמות דראג

דמות דראג היא דמות בידורית המגולמת על ידי בדרן בלבוש דראג. דמות הדראג היא בעלת מגדר גברי או נשי באופן "מובהק", ובהקשר זה היא בדרך כלל מוחצנת מאוד, מצועצעת, ומבוססת על סטריאוטיפים נשיים או גבריים, לשם מטרות שונות הנעות בין לעג והצגתם כגרוטסקיים, ועד להעצמה של זהויות מגדריות לא בינאריות או לא-נורמטיביות[דרוש מקור]. קיימים שני סוגים עיקרים של דמויות דראג; האחד, דראג קווין המגולם בעיקר על ידי גברים, והשני דראג קינג המגולם בעיקר על ידי נשים. לעיתים מגולמות הדמויות גם על ידי אנשים שזהותם המגדרית גמישה (ג'נדרקוויר או ג'נדרפלואיד). רעיון הנזילות המגדרית המתבטא באימוץ דמות דראג הוא מטפורה מרכזית בכתיבתה של ג'ודית באטלר, אחת ההוגות החשובות של התאוריה הקווירית. מראה: הדמויות הנשיות מתאפיינות בלבישת ביגוד צבעוני לרוב, באיפור נשי כבד או "מוגזם" מאוד, לרוב זוהר, בביגוד צמוד, פרוותי וזוהר בעצמו והדמויות הגבריות מתאפיינות בלבישת ביגוד המזוהה עם סטריאוטיפים גבריים כגון חליפות מחויטות, עניבות, נעליים וכובעים "אלגנטיים", שעוני יוקרה הנפוצים כביכול בקרב אנשי עסקים, וכן שפם וזקן מזויפים. מופע: רוב המופעים של שני סוגי הדמויות ובכלל מוקדש ברובו לשירה או ליפסינק, וכוללים ריקוד ומחוות שמטרתם להחצין את שפת הגוף של המגדר אותו דמות הדראג משקפת. המפעל התרבותי של פיתוח דמות דראג נפוץ ברובו בקרב להט"ב. הסיבתיות לכך איננה ברורה מאוד וזהו נושא למחקר תרבותי פולמוסי מאוד. חלק מהעוסקים בכך מדווחים כי דמות הדראג משקפת את תחושתם המגדרית ותחושת האני שלהם יותר מאשר זו עימה גדלו; כמו כן חלקם טוענים כי זו דרך אפשרית בשבילם להחצין את עצמם, כלומר את המגדר השני ה"מדוכא" שלהם. חלק מבעלי דמויות אלה מגדירים עצמם, או מוגדרים על ידי אחרים כטרנסג'נדרים. תחומי המחקר העיקריים האוספים מידע על זהות העוסקים בכך ומניעיהם הם הפסיכולוגיה והסוציולוגיה; השיטות לאיסוף ידע כזה הן למשל שאלונים, ראיונות, וניתוח סטטיסטי של שכיחות הופעתם של פריטים ומצבים הנוגעים לדמויות השונות. קיימת גם תופעה של נשים המאמצות את האסתטיקה המזוהה עם מלכות הדראג. דמויות דראג כאלה מכונות פואו קווין (faux queen). עד לשנת 2014 רשת פייסבוק מנעה מאמנים אשר להם דמות דראג, לפתוח את חשבונם המקורי בשם של הדמות אותה הם מגלמים, והתיר להם להחזיק בו רק אם ישנו את שמם לזה המופיע בתעודת הזהות שלהם. ההצדקה של חברת פייסבוק לכלל זה הייתה בעיקר הצורך באבטחת מידע ומניעת שימוש פיקטיבי. לאחר מחאה ציבורית מצד אמנים שונו הכללים בקשר זה, וניתן לבעלי דמויות דראג להחזיק בחשבונות המשקפים את דמות הדראג שלהם, ולא את זהותם החברתית. דראג (לבוש) דראג קווין דראג קינג קאמפ קוויר איריס רחמימוב, קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה, באתר Academia Eden Sarid, Don't be a drag just be a queen - how drag queens protect their intellectual property without law, Florida International University Law Review 10, 2014, עמ' 147-145
סטפן שצ'פוביץ'

סטפן שצ'פוביץ' (בסרבית-קירילית: Stefan Šćepović; נולד ב-10 בינואר 1990 בבלגרד) הוא כדורגלן סרבי המשחק בעמדת החלוץ בא.א.ל. לימסול. שצ'פוביץ' התחיל את הקריירה שלו במחלקת הנוער של OFK בלגרד ובשנת 2007 עלה לקבוצה הבוגרת. בינואר 2010 הושאל לסמפדוריה מהסרייה א' האיטלקית, אך במדיה ערך שתי הופעות ליגה בלבד. בקיץ 2010 חתם בקלאב ברוז' מליגת העל הבלגית. לאחר שבתחילת העונה סבל מפציעה הושאל בינואר 2011 לקורטרייק. בספטמבר 2011 הגיע שצ'פוביץ' לישראל והושאל להפועל עכו. בעונה זו היה למלך השערים של הקבוצה עם 13 שערים ב-31 משחקים, וב-7 ביוני 2012 חתם על חוזה לשנתיים בפרטיזן בלגרד. במהלך העונה חזר לישראל והושאל למ.ס. אשדוד. ביולי 2013 חתם שצ'פוביץ' לשלוש שנים בספורטינג חיחון מהליגה השנייה בספרד, והפך לשחקן הראשון בתולדות המועדון שמצליח לכבוש בכל חמשת משחקיו הראשונים. בספטמבר 2013 זכה בתואר שחקן החודש בליגה. ב-6 בפברואר 2014 האריך את חוזהו בחיחון עד 2018. הוא סיים את העונה עם 22 שערים ב-39 הופעות. ב-1 בספטמבר 2014 חתם שצ'פוביץ' לארבע שנים בסלטיק, אלופת סקוטלנד. ב-23 באוקטובר 2014 הבקיע את השער הראשון שלו במועדון, במשחק נגד אסטרה ג'יורג'יו במסגרת הליגה האירופית. ב-26 באוקטובר 2014 הבקיע את שער הבכורה שלו בליגה, בניצחון 0-2 נגד קילמרנוק. ב-31 באוגוסט 2015 הושאל לחטאפה עד לסיום העונה. ב-12 ביולי 2017 הושאל לספורטינג חיחון עד לסיום העונה. ב-19 באוגוסט ערך את הופעתו הבכורה בקבוצה בתיקו 0-0 נגד אלקורקון. ב-2 בספטמבר הבקיע את שערו הראשון בחיחון בניצחון 4-0 על ז'ימנסטיק טרגונה. ב-31 בינואר 2018 חתם ב-MOL וידי ההונגרית. ב-12 במרץ 2021, שצ'פוביץ' חתם במאלגה מהליגה הספרדית השנייה. ב-29 בפברואר 2012 ערך שצ'פוביץ' את הופעת הבכורה שלו בנבחרת סרביה, במשחק ידידות נגד קפריסין. ב-15 באוקטובר 2013 הבקיע את שער הבכורה שלו בנבחרת, במשחק נגד מקדוניה במסגרת מוקדמות מונדיאל 2014. מדיה וקבצים בנושא סטפן שצ'פוביץ' בוויקישיתוף סטפן שצ'פוביץ', באתר Transfermarkt סטפן שצ'פוביץ', באתר Soccerway סטפן שצ'פוביץ', באתר BDFutbol סטפן שצ'פוביץ', באתר WorldFootball.net סטפן שצ'פוביץ', באתר National Football Teams סטפן שצ'פוביץ', באתר FootballDatabase.eu
ג'וניור קאייסרה

אוליסון דה סוזה פאולה ג'וניור (בפורטוגזית: Uilson de Souza Paula Júnior, נולד ב-27 באפריל 1989) הוא כדורגלן בולגרי ממוצא ברזילאי הידוע בשם ג'וניור קאייסרה (Caiçara) המשחק בעמדת המגן ימני בסנטוס. קאייסרה את הקריירה שלו בסנטו אנדרה. הוא הושאל בשנת 2009 אלגואנו, אך לא זכה לדקות משחק. בשנת 2010 הושאל לאמריקה (ריו פרטו). בקיץ 2010 הושאל לז'יל ויסנטה מליגת המשנה בפורטוגל איתה עלה לליגה הראשונה, ועונה לאחר מכן הגיע איתה לגמר הגביע הפורטוגזי בו הפסידה לבנפיקה ליסבון 2-1. ב-5 ביוני 2012 חתם בלודוגורץ ראזגרד ל-3 שנים. ב-11 ביולי, קאייסרה ערך את הופעת הבכורה שלו בלודוגורץ בסופר קאפ נגד לוקומוטיב פלובדיב, במשחק זה הבקיע קאייסרה את שער הבכורה שלו. המשחק הסתיים בניצחון 1–3 וקאייסרה זכה בתואר ראשון בקריירה. ב-18 ביולי, הוא ערך את הופעת הבכורה האירופית שלו נגד דינמו זגרב במסגרת הסיבוב השני של מוקדמות ליגת האלופות. ב-11 באוגוסט ערך את הופעת הבכורה שלו בליגה בניצחון 0–3 נגד צ'רנו מורה ורנה. בסיום העונה זכה עם המועדון באליפות. ביוני 2015 חתם בשאלקה 04 מהבונדסליגה. ב-22 באוגוסט ערך את הופעתו הבכורה בקבוצה בתיקו 1-1 נגד דרמשטאדט 98. ב-3 בנובמבר 2016 הבקיע את שערו הראשון בקבוצה בניצחון 0–2 על קרסנודאר בליגה האירופית. ב-16 בינואר 2017 חתם באיסטנבול בשאקשהיר הטורקית. ב-22 באוגוסט 2023 קאייסרה חזר לברזיל וחתם בסנטוס. ב-1 ביולי 2014 קיבל אזרחות בולגרית, דבר המאפשר לו לשחק עבור נבחרת בולגריה. מדיה וקבצים בנושא ג'וניור קאייסרה בוויקישיתוף ג'וניור קאייסרה, ברשת החברתית פייסבוק ג'וניור קאייסרה, ברשת החברתית אקס (טוויטר) ג'וניור קאייסרה, ברשת החברתית אינסטגרם ג'וניור קאייסרה, באתר Transfermarkt ג'וניור קאייסרה, באתר Soccerway ג'וניור קאייסרה, באתר WorldFootball.net ג'וניור קאייסרה, באתר FootballDatabase.eu
תחרות הפסנתר הבינלאומית ע"ש נאומבורג

תחרות הפסנתר הבינלאומית ע"ש נאומבורג (באנגלית: Naumburg International Piano Competition הוא השם הכולל שניתן לכל התחרויות במימון קרן וולטר ו. נאומבורג. זו היא תחרות לפסנתרנים צעירים, בני 17 עד 32, המתקיימת בניו יורק מאז 1926. זו אחת מתחרויות המוזיקה הוותיקות ביותר בעולם, שעזרה להזניק את הקריירה של כמה מגדולי הפסנתרנים במאה ה-20, בהם חורחה בולט, ויליאם קאפל, אבי סימון, תיאודור לטווין, קונסטנס קין, אדל מרכוס, קון-וו פייק, אנדרה-מישל שוב, סטיבן יו, אוואדאג'ין פראט (הזוכה האפרו-אמריקאי הראשון בתחרות זו) ועוד רבים. הודות להיסטוריה הארוכה והעשירה שלה, נחשבת תחרות נאומבורג לאחת היוקרתיות ביותר בסוגה בעולם. הניו יורק טיימס תיאר אותה במילים אלה: "בדרכה השקטה, היא היוקרתית בכולן." תחרות הפסנתר מקדשת את האידיאלים שהציב וולטר נאומבורג, כמוה כשאר התחרויות, הפרסים לביצועי סולו ומוזיקה קאמרית, הקלטות מלחינים, ניצוח והזמנת יצירות, כולם במימון קרן נאומבורג. וולטר נאומבורג החזיק בהשקפה, שתחרויות כאלה תורמות לא רק לרווחת כוכבים חדשים, אלא גם לעידוד אמנים צעירים ומוכשרים להיעשות לכוח מניע ראשון במעלה בפיתוח הסטנדרטים הגבוהים ביותר של מצוינות מוזיקלית ברחבי העולם. המשתתפים בתחרות הסולו משתנים בסבב קבוע משנה לשנה וכוללים פסנתרנים, כנרים, צ'לנים וזמרים. תחרות הפסנתר מתקיימת בשלב זה מדי חמש שנים. הזוכה מקבל בדרך כלל פרס כספי, סבב הופעות, ניהול, חוזה הקלטות ובכורות ניו-יורקיות באולמות הקונצרטים החשובים ביותר בעיר. בשנים שעברו, קיבל עליו משרד הקרן את המשימה לנהל זוכים חדשים במשך שתי עונות או עד שסוכן מסחרי מתגייס לטפל בעסקיהם. 1926 פרס ראשון: סוניה קאלקה, מרגרט המילטון 1927 פרס ראשון: דורותי קנדריק, ויליאם זאובר 1928 פרס ראשון: אדל מרכוס 1930 פרס ראשון: רות קאלברסטון 1932 פרס ראשון: דאליס פראנץ, הודי ג'ונסון 1933 פרס ראשון: קתרין קרבר 1835 פרס ראשון: ג'ודית סידורסקי 1937 פרס ראשון: חורחה בולט, אידה קרם 1939 פרס ראשון: זיידל סקובולסקי 1940 פרס ראשון: תומאס ריצ'נר 1941 פרס ראשון: ויליאם קאפל 1942 פרס ראשון: אנט אלקנובה 1943 פרס ראשון: קונסטנס קין, רות גייגר 1944 פרס ראשון: ז'אן תרין 1946 פרס ראשון: לאוניד האמברו, ג'ין רוזנבלום 1947 פרס ראשון: אבא בוגין, ג'יין קרלסון 1948 פרס ראשון: תיאודור לטווין 1950 פרס ראשון: מרגרט ברתל 1951 פרס ראשון: ג'ון קובץ' 1954 פרס ראשון: ויליאם דופמן, ג'ין ונטוורת 1956 פרס ראשון: ג'ורג' כץ 1958 פרס ראשון: ג'וזף שוורץ 1959 פרס ראשון: הווארד אייבל, ראלף ווטאפק 1971 פרס ראשון: קון-וו פאק, זולה שאוליס 1974 פרס ראשון: אנדרה-מישל שוב 1975 פרס ראשון: דיקראן אטאמיאן 1979 פרס ראשון: פיטר אורת 1983 פרס ראשון: סטיבן האף 1987 פרס ראשון: אנטון נל 1989 פרס ראשון מיכאלה פוקאצ'ובה, צ'לנית 1992 פרס ראשון: אוואדאג'ין פראט 1997 פרס ראשון: סטיבן אוסבורן, אנטוני מולינארו 2002 פרס ראשון: גילס פונזאטל 2010 פרס ראשון: סויאון לי אתר האינטרנט הרשמי של תחרות הפסנתר הבינלאומית ע"ש נאומבורג (באנגלית) New York Times, February 5, 1991 ניו יורק טיימס, 5 בפברואר 1991 רשימה מלאה של הזוכים naumburg.org
מחוגה

מְחוּגָה היא כלי המשמש לשתי מטרות: מתמטיקאים ואנשי מלאכה משתמשים במחוגה לשרטוט מעגלים וקשתות. בעת השימוש במפה משמשת המחוגה למדידת מרחק. המחוגה הייתה בשימוש כבר בעת העתיקה. המחוגה נזכרת לראשונה בספר ישעיה: חָרַשׁ עֵצִים נָטָה קָו יְתָאֲרֵהוּ בַשֶּׂרֶד יַעֲשֵׂהוּ בַּמַּקְצֻעוֹת וּבַמְּחוּגָה יְתָאֳרֵהוּ וַיַּעֲשֵׂהוּ כְּתַבְנִית אִישׁ כְּתִפְאֶרֶת אָדָם לָשֶׁבֶת בָּיִת — פרק מ"ד פסוק י"ג אוקלידס הקדיש את ספרו לצורות שניתן ליצור בעזרת סרגל ללא סימונים ומחוגה. במוזיאון הבריטי ישנן מחוגות מימי הרומאים. המחוגה מורכבת משני מוטות, הנקראים "רגלי המחוגה", שבקצה האחד מהם מחט ובקצה השני – עיפרון או כלי כתיבה אחר; קצותיהם השניים של רגלי המחוגה מחוברים יחד על ידי מפרק. על-מנת לשרטט מעגל, נועצים את המחט לתוך הנייר, ומשרטטים עם העיפרון. רדיוס המעגל המשורטט נקבע על פי המרווח בין הרגליים, שאותו ניתן לשנות בטווח מסוים, שנקבע על ידי מידות המחוגה. בגאומטריה הסרגל חסר המדידה והמחוגה הם הכלים היחידים שניתן להשתמש בהם לפתרון בעיות בנייה. נדגיש שהסרגל והמחוגה של הגאומטריה אינם כלים מוחשיים אלא כלים אידיאליים, המקיימים את הנחות היסוד של הגאומטריה, כפי שהן משתקפות באקסיומות שלה, (למשל ההנחה שלקו אין רוחב, הנחה שלא ניתן לממש בסרגל מוחשי או במחוגה מוחשית). היטיב לבטא זאת הפילוסוף ברטרנד ראסל, בספרו "היסטוריה של הפילוסופיה המערבית", באומרו: "הגאומטריה עוסקת במעגלים מדויקים, אך אין עצם מוחשי שהוא מעגל מדויק. ככל שנדייק בשימוש במחוגה שלנו, תמיד יתגלו פגמים וסטיות". מחוגה משמשת לשם מדידת מרחקים על מפות. לשם כך קובעים את המרווח בין רגלי המחוגה כך שייצג מרחק ידוע (לפי קנה המידה של המפה), ואז סופרים כמה פעמים נכנס מרווח קבוע זה במסלול שאת אורכו רוצים למדוד. מחוגה בדרך כלל משמשת כסמל לדיוק ואבחנה. בין היתר ניתן למצוא את המחוגה בלוגו של הבונים החופשיים ובצלמיות מחשב. סמל הבונים החופשיים סמל לתכנון מדויק של יישום במחשבים סמל של צבא מזרח גרמניה מחוגה, באתר MathWorld (באנגלית) Dividers & Compasses, The National Museum of American History
בזין

באזין (בערבית: بازين) הוא מאכל לובי עמילני, העשוי מקמח שעורה או מקמח חיטה, מים, ביצים, תפוחי אדמה ומוגש בדרך כלל עם רוטב עגבניות ובשר כבש. המאכל נאכל עד היום על ידי יהודי לוב בישראל ובלוב. בזין נאכל בדרך כלל בימים מיוחדים כמו ראש השנה, סוכות ושבועות. ניתן להכין רוטב בזין באמצעות טיגון בשר כבש (רצוי כתף או רגל) עם בצל קצוץ, כורכום, מלח, אבקת צ'ילי, חילבה, פפריקה מתוקה, פלפל שחור ורסק עגבניות. ניתן להוסיף גם שעועית, עדשים ותפוחי אדמה. הרוטב, הביצים, תפוחי האדמה והבשר מסודרים אחד-אחד סביב חתיכת הבצק. המנה מוגשת בדרך כלל עם מעט לימון וצ'ילי. הדרך הישנה והמסורתית להכנת בזין היא באמצעות יצירת כדורי בצק בגודל של בערך כף היד ולבשל במים בסיר מיוחד, הנקרא "צ'ידיר". לאחר מכן, לאחר שהכדורים התבשלו, מפוררים אותם בסיר בעזרת מצקת עץ שטוחה ומערבבים ליצירת חתיכה אחת גדולה. כיום, משתמשים לרוב בבלנדר, או שהבצק מתבשל מיד במים. מדיה וקבצים בנושא בזין בוויקישיתוף ערך זה הוא קצרמר בנושא מזון ובנושא לוב. אתם מוזמנים לתרום לוויקיפדיה ולהרחיב אותו. בזין – תבשיל טריפולטאי עם כדורי בצק מבושלים, באתר החיים הטובים, ‏8 במאי 2023